او زامانلار دوستاقلاري نارگين آداسيندا ساخلاييرديلار. جاماعات اورا گئديب-گلنده يامان اذيت چکيردي. آخيردا زین العابدینه موراجيعت ائديرلر کي، بو ايشده بيزه کؤمک ائله، درديميزه بير چاره قيل. او دا، او زامان شهرين اوجقار يئري حساب ائديلن قوبا (فوضولي) مئيداني ايله کؤمورچو مئيداني آراسيندا تيکديرديگي بئش‌مرتبه‌لي دييرماني (اينديکي شيرنيات فابريکيني) دوستاقخانا اۆچون وئرير. ديگر ايستينادلارا اساساً، باکي‌يا يوکسک روتبه‌لي تزه مأمور تعيين ائديلير. حاجي اونون گؤروشونه گئدير و دئيير کي، سيزه نه کؤمک لازيمسا، اوتانمايين، سؤيله‌یين، من پادشاهليقدان هئچ نه موضاييقه ائدن دئييلم. يوکسک روتبه‌لي شخص ايضاح ائدير کي، "دوستاقلاري نارگين آداسيندا ساخلاييريق، ايشچيلر گئديب-قاييتماغا چوخ واخت صرف ائديرلر. هم ده اذيت چکيرلر؛ مومکونسه بو ايشده بيزه کؤمک ائدين". حاجي زین العابدین تيکيليب قورتارميش دييرمان بيناسيني دوستاقخانا اۆچون حؤکومته وئرير. خاريجدن گتيرديگي دييرمان آوادانليغيني توخوجولوق فابريکي يئرلشن اراضي‌يه داشيتديرير، اوردا دييرمان تيکديرير. اؤزو و عاييله‌سي ياشاماق اۆچون فابريکين ياخينليغيندا خوصوصي مولک تيکديرميشدي و واخت‌آشيري اوردا قاليرديلار.